Teleskop
D'Wuert Teleskop staamt aus dem algriicheschen τηλε (téle) „wäit“ an σκοπεῖν (skopéin) „observéieren“.

Et bezeechent am Allgemengen Instrumenter, déi Elektromagnetesch Welle sammelen a bëndelen, fir och Objeten, déi wäit ewech leien, z'observéieren oder vergréissert ofbilden ze kënnen. De Begrëff "Teleskop" geet also iwwer déi optesch Astronomie (siichtbart Liicht, UV an Infrarout) eraus bis zum Beräich vu Röntgen- a. Radiostralung.

D'Teleskop soll 1608 vum Hans Lippershey entwéckelt gi sinn, nach ier de Galileo Galilei et e Joer méi spéit fir Stärenobservatioun gebraucht huet.

Nom Peter Borell sollen awer de Zacharias Janssen a säi Papp déi richteg Erfinder vum Teleskop sinn (1610) an den Hans Lipperhey eréischt duerno en Teleskop gebaut hunn, nodeem hie Kenntnes vun der Janssen-Erfindung kritt hat.

Zum Begrëff "Teleskop" 
De Begrëff "Teleskop" gëtt dacks weider verallgemengert op net-ofbildend Systemer wéi 
 Teleskope fir d'Observatioun vu kosmescher Stralung,
 Neutrinoteleskopen, oder souguer
 Gravitatiounswellenteleskopen.

Weider gëtt den Teleskopbegrëff och fir optesch Baugruppe gebraucht, déi net dozou déngen, Géigestänn, déi wäit ewech sinn, z'observéieren. En Teleskop kann z. B. fir d'Vergréissere vum Stralenduerchmiesser vu Laserstrale gebraucht ginn, fir de Stral iwwer grouss Distanzen iwwerdroen ze kënnen oder deem seng Leeschtungsflossdicht ze verklengeren.

Teleskopaarten 

Jee no dem Frequenzspektrum oder Wellelängteberäich vun der elektromagnéitescher Stralung ënnerscheet een tëscht:
 Röntgenteleskopen
 opteschen Teleskopen (Lënsen- a Spigelteleskopen)
 Infraroutteleskopen an
 Radioteleskopen.

Vun de Weltraumteleskopen ofgesinn, si s'op d'Wellelängte vun der astronomescher Fënster ugewisen, an deenen d'Stralung vun der Atmosphär vun der Äerd net oder wéineg absorbéiert gëtt. Eng méiglechst klimatesch dréche Plaz déi héich läit ass dobäi vu Virdeel.

Bedeitend Teleskopen

Teleskope fir siichtbart Liicht 

Déi zurzäit gréisst optesch Teleskope mat Haaptspigelduerchmiesser iwwer 8 m sinn
 Déi zwéi Keck-Teleskope vum Mauna-Kea-Observatoire
 Déi véier Teleskope vum Very Large Telescope (VLT) an der Atacamawüst am Chile
 D'Gemini-Teleskopen op Hawaii an am Chile
 De Subaru-Teleskop op Hawaii
 Den Hobby-Eberly-Teleskop an Texas
 De Southern African Large Telescope (SALT) a Südafrika
 De Gran Telescopio Canarias op La Palma
 De Large Binocular Telescope (LBT) an Arizona. (2007 fäerdeggestallt)

Historesch bedeitend war ënner anerem:
 Den Hale Teleskop um Palomar-Bierg a Kalifornien

Besonnesch Bauarten 
 Tuermteleskop
 Hexapod-Teleskop

Radioteleskopen 
 RATAN 600
 Arecibo-Observatoire
 Very Large Array
 Radioteleskop Effelsberg

Weltraumteleskopen 
 Hubble-Weltraumteleskop

Wat gehéiert bei en Teleskop? 

 Okular
 Barlowlëns
 Herschelkäil
 Sonnefilter
 Faarffilter
 Blend (Optik)
 CCD-Kameraen
 Webcameraen
 Montéierung
 Sichteleskop
 Polsicher
 Okularauszuch

Um Spaweck 

 :AtmWiki:Teleskoptypen

Astronomie